**««Деңгейлес мониторинг бойынша пилоттық жобаны жүргізу қағидаларын бекіту туралы» Қазақстан Республикасы Қаржы министрінің міндетін атқарушының 2020 жылғы 1 шілдедегі № 648 бұйрығына өзгерістер енгізу туралы» Қазақстан Республикасының Қаржы министрі**

**бұйрығының жобасын (бұдан әрі – Жоба) қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба деңгейлес мониторинг бойынша пилоттық жобаны жүргізуді қамтамасыз етуге бағытталған.

Жоба кең халық топтарының мүдделеріне әсер ететін немесе қоғамдық-саяси пікірталастар тудыратын өзгерістерді көздемейді. Жоба экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды.

**2. Құқықтық салдарын бағалау:**

Жоба «Салықтар және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 68-бабы 1-1-тармағына сәйкес әзірленді, онда пилоттық жобаны жүргізу алдындағы жұмыстар барысында тарихи деректерді зерделеу рәсімін алып тастау, трансферттік баға белгілеу бойынша бақылауды алып тастау, ірі және орта кәсіпкерлік субъектілеріне жататын жер қойнауын пайдаланушылардың деңгейлес мониторингтің оңайлатылған режимін қолдану құқығын алып тастау, сондай-ақ пилоттық жобаны іске асыру мерзімдерін ұзарту көзделген.

Сонымен қатар, салық төлеушілердің деңгейлес мониторинг бойынша пилоттық жобаға қатысуы ерікті болып табылады.

Жоба Конституцияға және өзге де қолданыстағы нормативтік құқықтық актілерге қайшы келмейді.

**3. Ақпараттық салдарын бағалау:**

Жобаның ақпараттық салдары орташа деңгейде деп бағаланады, себебі жоба деңгейлес мониторинг бойынша пилоттық жобаны жүргізу тәртібін реттейді. Нәтижесінде салық төлеушілердің пилоттық жобаға қатысуына неғұрлым қолайлы жағдайлар жасалады, себебі салық төлеушінің тарихи деректерін зерделеу, трансферттік баға белгілеу бойынша бақылау және жер қойнауын пайдаланушылардың деңгейлес мониторингтің оңайлатылған режимін қолдану құқығы туралы нормалар алынып тасталады.

Бұдан бөлек, Салық кодексінің нормаларына сәйкестендіру жүргізілуіне байланысты түсіндіру жұмыстарын жүргізу қажет емес, қажет болған жағдайда осы тақырып бойынша баспасөз релизі ұсынылады.

**4. Өзге де салдарын бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**Қазақстан Республикасының**

**Қаржы министрі М. Такиев**