**««Деңгейлес мониторинг бойынша пилоттық жобаны жүргізу қағидаларын бекіту туралы» Қазақстан Республикасы Қаржы министрінің міндетін атқарушының 2020 жылғы 1 шілдедегі № 648 бұйрығына өзгерістер енгізу туралы» Қазақстан Республикасының Қаржы министрі бұйрығының жобасына** (бұдан әрі-Жоба)  **АНЫҚТАМА**

Жоба «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 68-бабы 1-1-тармағына сәйкес әзірленген.

Жобаның мақсаты – деңгейлес мониторингтен алдын ала жоба алдындағы жұмыста тарихи деректерді зерделеу рәсімін, трансферттік баға белгілеуді бақылауды, сондай-ақ ірі және орта кәсіпкерлік субъектілеріне жататын жер қойнауын пайдаланушылардың деңгейлес мониторингтің жеңілдетілген режимін қолдану құқығын алып тастау және пилоттық жобаны іске асыру мерзімдерін ұзарту болып табылады.

Жобадан күтілетін нәтиже – деңгейлес мониторинг бойынша пилоттық жобаны одан әрі жүргізуді қамтамасыз ету, сондай-ақ салық төлеушілердің тарихи деректерін зерделеу, трансферттік баға белгілеуді бақылау және деңгейлес мониторингтің жеңілдетілген режимін қолдану құқығына қатысты нормаларды алып тастау бөлігінде оны жүргізу тәртібін оңтайландыру мен жеңілдету болып табылады.

Жобаны қабылдау теріс әлеуметтік-экономикалық, құқықтық және (немесе) өзге де салдарға әкелмейді, сондай-ақ ұлттық қауіпсіздікті қамтамасыз етуге әсер етпейді.